**Edward O'Neill, Jr.**, punim imenom **Edward Phillip O'Neill, Jr.** (Youngstown, Ohio, 12. travnja 1946.), američki glumac dvaput nominiran za Zlatni globus. O'Neill je najpoznatiji po ulozi glavnog lika Ala Bundya u FOX-ovoj serijie *Bračne vode*. O'Neill je tekođer poznat po tome što je u većini TV serija i filmova glumio policajca. O'Neill također posjeduje crni pojas u braziskom jiu-jitsu.

Biografija
----------

### Rani život

O'Neill je rođen u Youngstownu, Ohio, kao sin Edwarda O'Neilla, radnika u željezari, i Ruth Ann O'Neill, kućanice i socijalne radnice. Pohađao je srednju školu Ursuline, te je otišao studirati na Ohioško sveučilište u mjestu Athens, Ohio gdje je bio član Delta Sigma Fi bratstva, i Savezno sveučilište u Youngstownu. O'Neill je 1969. potpisao ugovor za *football* momčad *Pittsburgh Steelers*. Pušten je prije početka sezone 1969/70. Kasnije, u *Bračnim vodama*, O'Neill tumači bivšu zvijezdu američkog nogometa (*footballa*), koja nije uspjela ostvariti karijeru, ali koja konstantno prepričava priče iz tih dana. O'Neill je, prije nego što je postao glumac, predavao društvene studije (slično sociologiji) u Youngstownu.

### Karijera

O'Neill je igrao Lennya u kazališnoj verziji Steinbeckova *O miševima i ljudima* u Cambridgeu, Massachusetts. Nastupio je i u nekoliko filmova uključujući i *Sakupljač kostiju*, *Mali divovi* i *Spartan*. Glumio je i narednika Joea Fridaya u krimi seriji Dicka Wolfa *Dragnet*. Serija je bila kratkog vijeka (ABC ju je ukino već u drugoj sezoni). Njegov filmski debi bio je u filmu *Deliverance*. 

No, O'Neill je najpoznatiji po ulozi Ala Bundya u dugoročnom amričkom sitcomu *Bračne vode* koji govori o disfunkcionalnoj čikaškoj obitelji. To je bila prva serija na FOX-u koja je emitirana u *prime timeu* kao međusezonska zamjena, a započela je s emitiranjem 5. travnja 1987. a završila 9. lipnja 1997. Seriju su stvorili Michael G. Moye i Ron Leavitt.

O'Neill je imao kratki cameo nastup u *Wayneovom svijetu* 1 i 2, ponovno glumeći lika kojeg je glumio u skeču filma na *Saturday Night Live*. Pojavio se i kao Relish, kralj trolova u *10. kraljevstvu*. Imao je i kratak cameo u sitcomu *8 jednostavnih pravila za dečka moje kćeri tinejdžerice*, glumeći starog dečka Katey Sagal. 

O'Neill je također glumio i u seriji *Zapadno krilo* i to u ulozi guvernera Erica Bakera (D-PA). Baker je jaki kandidat demokrata za predsjednika, te u zadnjoj sezoni postaje potpredsjednik pod Mattom Santosom.

O'Neill se trenutno pojavljuje u AOL-ovim reklamama. Njegova najrecentnija uloga je ona u HBO-voj seriji *John iz Cincinnatija*. 

### Privatni život

O'Neill je oženjen glumicom Catherine Rusoff. Par se 1989. rastao, no ponovno su se vjenčali 1993. O'Neill trenira brazilski jiu-jitsu punih 9 godina pod mentorstvom Roriona Graciea.

Filmografija
------------

| Godina | Naslov | Uloga | Bilješke |
| --- | --- | --- | --- |
| 2006. | *Inseparable* | Alan |  |
| 2005. | *Steel Valley* | Congressman Cardone |  |
| *U igri* | Buzz Reed |  |
| 2004. | *Spartan* | Burch |  |
| 2001. | *Nobody's Baby* | Norman Pinkney |  |
| 2000. | *Sretni brojevi* | Dick Simmons |  |
| 1999. | *Sakupljač kostiju* | Detektiv Paulie Sellitto |  |
| 1997. | *The Spanish Prisoner* | Vođa FBI tima |  |
| *Prefontaine* | Bill Dellinger |  |
| 1995. | *W.E.I.R.D. World* | Dr. Monochian |  |
| 1994. | *Mali divovi* | Kevin O'Shea |  |
| *Blue Chips* | Ed |  |
| 1993. | *Nickova igra* | Ron Hawthorne |  |
| *Wayneov svijet 2* | Glen, Mikitin menađer |  |
| 1992. | *Wayneov svijet* | Glen, Mikitin menađer |  |
| 1991. | *Dutch* | Dutch Dooley |  |
| *The Whereabouts of Jenny* | Jimmy O'Meara |  |
| 1990. | *Sibling Rivalry* | Kap. Wilbur Meany |  |
| *Avanture Forda Fairlanea* | Nar. Amos |  |
| *A Very Retail Christmas* |  |  |
| 1989. | *K-9* | Brannigan |  |
| *Disorganized Crime* | George Denver |  |
| 1988. | *Police Story: Gladiator School* | Nar. Stanley Bivens |  |
| 1987. | *Right to Die* |  |  |
| 1986. | *Popeye Doyle* | Popeye Doyle |  |
| *A Winner Never Quits* | Whitey Wyshner |
| 1985. | *Braker* | Danny Buckner |  |
| 1983. | *When Your Lover Leaves* | Mack Shore |  |
| 1982. | *Farrell for the People* | Detektiv Jay Brennan |  |
| 1981. | *The Dogs of War* | Terry |  |
| 1980. | *The Day the Women Got Even* | Ed |  |
| *Cruising* | Det. Schreiber |

TV serije
---------

| Godina | Naslov | Uloga | Bilješke |
| --- | --- | --- | --- |
| 2009-2020 | *Moderna obitelj* | Jay Prichett |  |
| 2007. | *John iz Cincinnatija* | Bill |  |
| 2005. | *Zapadno krilo* | Guverner Eric Baker D-PA |  |
| *8 jednostavnih pravila* | Matt Walsh | (1 epizoda) |
| 2003. | *Dragnet* | Det. Joe Friday |  |
| 2001. | *Velika jabuka* | Det. Michael Mooney |  |
| 1991. | *Top of the Heap* | Al Bundy | (1 apizoda) |
| 1988. | *Midnight Caller* | Hank | (1 epizoda) |
| 1987. | *Bračne vode* | Al Bundy | (1987. - 1997.) |
| 1986. | *Spenser: For Hire* | Buddy Almeida | (1 epizoda) |
| 1985. | *The Equalizer* | Doktor | (1 epizoda) |
| *Lovac* | Dan Colson | (1 epizoda) |
| 1984. | *Poroci Miamija* | Arthur Lawson/Artie Rollins | (1 epizoda) |

Vanjske veze
------------

***Ed O'Neill*** na Wikimedijinoj ostavi

* Ed O'Neill na IMDb-u (`en`)
* Ed O'Neill Arhivirano 2008-08-31 na Wayback Machine-u on TV.com